സംസ്ഥാനത്ത് കടുത്ത ചൂട് തുടരുന്നു . പാലക്കാടാണ് ഏറ്റവും കൂടുതൽ ചൂട് രേഖപ്പെടുത്തിയത് 40.7 ഡിഗ്രി സെൽഷ്യസ് . കോഴിക്കോട് 38.3 ഡിഗ്രിസെൽഷ്യസും കണ്ണൂരിൽ 38.2 ഡിഗ്രിസെൽഷ്യസും ചൂട് രേഖപ്പെടുത്തി . സംസ്ഥാനത്താകെ സൂര്യാതപം മൂലം 286പേർക്ക് ആരോഗ്യപ്രശ്നങ്ങൾ ഉണ്ടായതായി ആരോഗ്യവകുപ്പ് അറിയിച്ചു . ചൂടേറ്റ് 286 പേർക്കാണ് ആരോഗ്യപ്രശ്നങ്ങൾ ഉണ്ടായത് . സ്കൂളുകൾ മെയ് അഞ്ച് വരെ തുറക്കരുതെന്നും രാവിലെ പതിനൊന്ന് മണിമുതൽ ഉച്ചയ്ക്ക മൂന്ന് മണിവരെ വെയിലത്ത് പണിയെടുക്കുന്നവരെ ഒഴിവാക്കണമെന്ന് തൊഴിൽ ദാതാക്കളോടും ആരോഗ്യവകുപ്പ് നിർദ്ദേശം നൽകിയിട്ടുണ്ട് . ഒന്നുമുതൽ എട്ട് വരെ ക്ലാസ്സിലെ കുട്ടികൾക്കായി അവധിക്കാല ക്ലാസ്സുകൾ നടത്തരുതെന്ന് പൊതുവിദ്യാഭ്യാസഡയറക്ടറും നിർദ്ദേശം നൽകി . ഇക്കാര്യത്തിൽ ജില്ലാകളക്ടറുടെ മാർഗനിർദ്ദേശങ്ങൾ പാലിക്കണമെന്നും പൊതുവിദ്യാഭ്യാസഡയറക്ടർ അറിയിച്ചു . ജില്ലാ കലക്ടറുടെ ഉത്തരവ് ലംഘിച്ച് അവധിക്കാല ക്ലാസ് തുടങ്ങിയചിറയിൻകീഴ് ഗോകുലംസ്കൂളിലേക്കുള്ള വൈദ്യുതി ബന്ധം ജില്ലാ ഭരണകൂടം വിച്ഛേദിച്ചു . സ്കൂളിന്റെ ഫിറ്റ്നസ് സർട്ടിഫിക്കറ്റ് റദ്ദാക്കുമെന്നുംജില്ലാ കല്കടറുടെ ഓഫീസ് അറിയിച്ചു . പൊള്ളുന്ന വേനൽച്ചൂട് കാരണം ഈ മാസം 20 വരെ സ്കൂളുകൾ തുറക്കരുതെന്നാണ് തിരുവനന്തപുരം കൊല്ലം ജില്ലാ കലക്ടർമാരുടെ നിർദ്ദേശം . കനത്ത ചൂട് തുടരുന്നതിനാൽ കോട്ടയം ജില്ലയിൽ വ്യാഴാഴ്ച വരെയും , കോഴിക്കോട് ജില്ലയിൽ മെയ് 8 വരെയും സ്കൂളുകൾ തുറക്കരുതെന്നാണ് കളക്ടർമാരുടെ കർശന നിർദേശം . കണ്ണൂരിൽ മെയ് 9 വരെ സ്കൂളുകൾക്ക് അവധി നൽകിയിട്ടുണ്ട് . . ആലപ്പുഴയിലും തിരുവനന്തപുരത്തിന്റെ ചില ഭാഗങ്ങളിലും മാത്രമാണ് ഇന്ന് കുറച്ചെങ്കിലും വേനൽ മഴ ലഭിച്ചത് .